ACORDO REGULADOR DO PREZO PÚBLICO DE DETERMINADOS SERVIZOS QUE SE PRESTAN NO CENTRO PROVINCIAL DE XESTIÓN DO COÑECEMENTO ARQUEOLÓXICO (CXCA)
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 15/03/2018)

A Xunta de Goberno da Deputación de Pontevedra, na sesión do 2 de marzo de 2018, previo ditame favorable da Comisión Informativa de Economía, Facenda e Réxime Interno, en virtude das facultades que lle confiren os artigos 41 a 47 e 148 e concordantes do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais, da autorización prevista nos artigos 4 e 8 da Ordenanza xeral reguladora dos prezos públicos e do acordo de delegación do Pleno na Xunta de Goberno para fixar e modificar os prezos públicos, aprobou o acordo regulador do prezo público de determinados servizos que se prestan no Centro Provincial de Xestión do Coñecemento Arqueolóxico (CXCA), que ten o seguinte contido literal: A ordenanza reguladora do funcionamento do Centro Provincial de Xestión do Coñecemento Arqueolóxico (en adiante CXCA) establece o réxime de visitas e prestación de servizos no CXCA. O presente acordo regulador ven dar cumprimento a esta previsión contemplando as regras para a solicitude e autorización das visitas guiadas e servizos prestados e establecendo os prezos esixibles aos mesmos. De conformidade co establecido nos artigos 41 a 47 e 148 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais, este prezo público esixirase pola prestación de servizos no Centro Provincial de Xestión do Coñecemento Arqueolóxico (CXCA) da Deputación de Pontevedra, cuxo detalle se contén neste acordo regulador. Este prezo público esixirase polas visitas guiadas e polos servizos que se prestan no CXCA da Deputación de Pontevedra, que están agrupados nas seguintes categorías: a) Visitas guiadas a grupos: b) Servizos relacionados co estudo e investigación de materiais arqueolóxicos: A estrutura de tarifas deste prezo público detallase no anexo I.1.—Quedan obrigadas ao pago deste prezo público as persoas físicas e xurídicas e outras entidades que utilicen ou aproveiten os servizos que se prestan no CXCA da Deputación de Pontevedra, sen prexuízo dos supostos de non estar suxeito ao pago contemplados nos apartados seguintes.2.—No caso das visitas guiadas a grupos, non estarán obrigados ao pago de este prezo públicos as seguintes persoas e órganos: a) Os membros de centros de educación regrada non superior, pública e privada nas visitas organizadas por estes. b) Os membros de Universidades Públicas ou Privadas, nas visitas organizadas por estas.3.—No caso de servizos relacionados co estudo e investigación de materiais arqueolóxicos, non estarán obrigados ao pago de este prezo públicos as seguintes persoas e órganos: a) As persoas que acrediten que están a realizar tarefas de investigación en centros de investigación ou Universidades, ambos de carácter público. b) Poderán estar sen obrigación de pago íntegro de estes prezos públicos as persoas ou órganos solicitantes dos servizos no caso de que se acredite algunha das seguintes circunstancias: 4.—Para beneficiarse de non estar suxeito ao pago os solicitantes deberán acreditar que se atopan nalgunha das circunstancias que dan dereito á mesma. Ademais, na situación contemplada no apartado 3 b) a xefatura do Servizo ou órgano competente deberá emitir un informe no que de forma motivada exprese que se cumpre algunha das circunstancias previstas que dan dereito á non estar suxeito ao pago.1.—A obriga de pago do prezo público nace no momento da prestación do servizo. Non obstante, esixirase o pagamento do prezo con carácter previo, en calidade de depósito previo.2.—As visitas e os servizos do Centro solicitaranse mediante modelo de solicitude xeral da Deputación de Pontevedra (Anexo II). A Deputación de Pontevedra determinará se a solicitude cumpre cos requisitos esixidos, se procede a prestación do servizo ou a visita solicitada nun prazo máximo de tres días hábiles. No caso de que non exista contestación expresa, entenderase denegada a solicitude. Na notificación indicaranse os termos do servizo así coma a documentación complementaria que debe presentar o solicitante, conforme as disposicións seguintes: a) No caso das visitas guiadas esixirase a documentación precisa para determinar a contía da liquidación ou para determinar non estar suxeito ao pago. b) No caso de servizos exixírase a documentación precisa para determinar a contía da liquidación dependendo do servizo que se solicite. Na solicitude deberase especificar con precisión o tipo de servizo solicitado, o número de unidades e a descrición da peza, de ser o caso.3.—A liquidación efectuarase unha vez recibida a documentación necesaria para determinar a contía e trasladarase ao solicitante para que aboe o importe da mesma na conta bancaria que se lle indique da que sexa titular a Deputación de Pontevedra. Os servizos non serán prestados ata que a liquidación non se faga efectiva. En caso de que non se preste o servizo por causa non imputable ao interesado, este poderá solicitar a devolución do importe ingresado.1.—Sobre os importes indicados no anexo aplicarase, no seu caso, o tipo que corresponda de Imposto sobre Valor Engadido vixente en cada momento.2.—No caso de que non se poida cuantificar con exactitude o importe da liquidación no momento da solicitude, farase unha liquidación provisional tendo en conta unha estimación de unidades, ou de ser o caso, de horas necesarias. Ao finalizar a prestación do servizo farase, no caso de resultar superior, unha liquidación definitiva pola diferenza, e no caso contrario se procederá á devolución. Esta liquidación será notificada á persoa solicitante para que proceda ao seu ingreso por vía voluntaria no prazo que se sinale na notificación da liquidación. Se non se fixese efectivo neste prazo esixirase por vía de apremio, en todo caso o resultado do traballo non se entregará ata que se produza o ingreso. De proceder unha devolución, esta se practicará de oficio pola Deputación de Pontevedra.3.—As solicitudes de prestación de servizos presentaranse en calquera das oficinas de rexistro da Deputación ou mediante o Rexistro electrónico (sede. depo. es) ou calquera outra forma legalmente establecida de conformidade co establecido no artigo 16 da Lei 39/2015, de 1 de outubro, do procedemento administrativo común das administracións públicas (LPACAP). Os actos administrativos derivados da xestión e recadación dos prezos públicos obxecto deste acordo, poderán ser impugnados mediante a interposición do recurso de reposición regulado no artigo 14 do texto refundido da Lei de Facendas Locais, aprobado polo Real Decreto Lexislativo 2/2004, de 5 de marzo. En todo o relativo a situacións de falta de pago e sancións estarase ao disposto na lexislación vixente. Este acordo regulador entrará en vigor e aplicarase o mesmo día que entre en vigor a ordenanza reguladora do funcionamento do Centro Provincial de Xestión do Coñecemento Arqueolóxico (CXCA).” Pontevedra, 7 de marzo de 2018 A Presidenta O Secretario, María del Carmen Silva Rego Carlos Cuadrado Romay